**גמר ליגת האלופות 2008** התקיים באצטדיון לוז'ניקי במוסקבה, רוסיה ב-21 במאי 2008, ובו נקבע כי הזוכה בטורניר ליגת האלופות לעונת 2007/2008 היא מנצ'סטר יונייטד, שניצחה במשחק את צ'לסי בתוצאה 5-6 בדו-קרב בעיטות עונשין, לאחר 1-1 בתום ההארכה. לראשונה בהיסטוריה נפגשו במעמד הגמר שתי קבוצות אנגליות. מאמנה של צ'לסי במשחק הגמר היה אברהם גרנט הישראלי, שהיה למאמן הישראלי הראשון במעמד גמר ליגת האלופות.

מנצ'סטר יונייטד זכתה בתואר בפעם השלישית בתולדותיה. בעברה, היא זכתה בשני משחקי הגמר בהם השתתפה, לאחר שגברה 4-1 על בנפיקה ליסבון ב-1968, וניצחה בגמר ליגת האלופות 1999 את באיירן מינכן בתוצאה 2-1. יריבתה צ'לסי העפילה למשחק הגמר הראשון בתולדותיה במפעל. היה זה משחק הגמר השלישי בהיסטוריה שהפגיש קבוצות מאותה המדינה, לאחר גמר ליגת האלופות 2000 הכל-ספרדי, וגמר ליגת האלופות 2003 הכל-איטלקי.

שתי הקבוצות העפילו לטורניר בעקבות מיקומן בפרמייר ליג בעונת 2006/2007. מנצ'סטר יונייטד הוכתרה לאלופת אנגליה, וצ'לסי הייתה לסגניתה עם שש נקודות פחות. בעונת 2007/2008, במקביל לליגת האלופות, שתי הקבוצות התחרו באותה העונה גם על תואר האליפות באנגליה, ומנצ'סטר יונייטד שוב סיימה כשידה על העליונה, עם שתי נקודות מעל יריבתה.

במשחק הגמר, כבש כריסטיאנו רונאלדו את שער היתרון של מנצ'סטר, אך צ'לסי השיגה את השוויון בסמוך לסיום המחצית הראשונה, מרגליו של פרנק למפארד. בדו-קרב הפנדלים, הדף שוערה ההולנדי של מנצ'סטר, אדווין ואן דר סאר, את הבעיטה השביעית של צ'לסי מרגליו של ניקולא אנלקה, והבטיח את זכייתה השלישית של מנצ'סטר בתואר.

הדרך אל הגמר
------------

### מנצ'סטר יונייטד

אלופת אנגליה החלה את דרכה בטורניר בבית ו', שם הוגרלה לצד רומא, דינמו קייב וספורטינג ליסבון. היא העפילה בקלות לשלב שמינית הגמר לאחר שרשמה חמישה ניצחונות בחמישה המשחקים הראשונים בשלב זה, וסיימה בתיקו את משחקה האחרון (בחוץ מול רומא). כריסטיאנו רונאלדו הפורטוגלי היה לכובש המצטיין בשלב זה עם חמישה שערים, כולל שערי ניצחון בשני משחקיה של מנצ'סטר מול קבוצתו לשעבר, ספורטינג ליסבון.

בשלב שמינית הגמר, פגשה מנצ'סטר את אולימפיק ליון הצרפתית. במשחק הראשון בסטאד דה ז'רלן הייתה קרובה מנצ'סטר להפסד ראשון בטורניר, אך קרלוס טבס מחק, שלוש דקות לסיום, את שער היתרון של כרים בנזמה. בגומלין באולד טראפורד, הכריע רונאלדו את ההתמודדות עם שער ניצחון לקראת סיום המחצית הראשונה, ויונייטד העפילה לשלב הבא עם ניצחון 1-0 במשחק, ו-2-1 בסיכום שני המשחקים.

בשלב רבע הגמר פגשה מנצ'סטר את רומא, שהתמודדה איתה גם בשלב הבתים של הטורניר. מנצ'סטר ניצחה 2-0 בסטאדיו אולימפיקו משערים של ויין רוני ורונאלדו, והבטיחה את העפלתה עם ניצחון 1-0 באולד טראפורד משער של טבס.

בחצי הגמר פגשה מנצ'סטר את ברצלונה הספרדית, הקבוצה היחידה שהעפילה לשלב החצי הגמר שאינה מאנגליה. שתי הקבוצות הגיעו למעמד חצי הגמר ללא הפסד בטורניר באותה עונה, עם מאזן זהה של שמונה ניצחונות ושתי תוצאות תיקו. לאחר שוויון 0-0 במפגש הראשון בקאמפ נואו, בו החמיץ כריסטיאנו רונאלדו פנדל בדקה הראשונה, נפגשו הקבוצות למשחק גומלין באולד טראפורד, שם כבש פול סקולס בדקה ה-14 את השער היחיד בצמד המפגשים, והעלה את מנצ'סטר יונייטד לגמר השלישי בתולדותיה.

### צ'לסי

בשלב הבתים הוגרלה צ'לסי לבית ב', לצידן של שאלקה 04, ולנסיה ורוזנבורג. צ'לסי פתחה את משחקיה עם שוויון 1-1 מפתיע בסטמפורד ברידג' מול רוזנבורג, שבעקבותיו פוטר ז'וזה מוריניו והוחלף במאמן הישראלי, אברהם גרנט. גרנט הוביל את צ'לסי לשני ניצחונות רצופים בליגת האלופות, ובסך הכל למאזן סופי של שלושה ניצחונות ושלוש תוצאות תיקו, ללא הפסד. צ'לסי ספגה רק שני שערים בשלב הבתים, והעפילה לשמינית הגמר מהמקום הראשון בבית.

בשמינית הגמר פגשה צ'לסי את אולימפיאקוס היוונית. במפגש הראשון שמרה אולימפיאקוס על שוויון 0-0 ביתי, אך בגומלין צ'לסי עלתה ליתרון כבר בדקה החמישית, ובסיום ניצחה בתוצאה 3-0 והעפילה לרבע הגמר.

בשלב רבע הגמר פגשה צ'לסי את פנרבחצ'ה הטורקית. במשחק הראשון באצטדיון שיקרי סראג'ולו, עלתה צ'לסי ליתרון משער עצמי של דייוויד דה סוזה כבר לאחר 13 דקות, אך במהלך המחצית השנייה השיגה פנרבחצ'ה את השוויון, ותשע דקות לסיום הפכה את התוצאה, כשדייוויד כובש הפעם לצד הנכון ומכריע את המשחק. היה זה הפסדה הראשון של צ'לסי בטורניר. בגומלין עלתה צ'לסי ליתרון משער של מיכאל באלאק כבר בדקה הרביעית, שהציב אותה בצמד המשחקים בזכות חוק שערי חוץ, ושלוש דקות לסיום כבש פרנק למפארד את השער שהבטיח סופית את ההעפלה לחצי הגמר, עם 3-2 לצ'לסי בצמד המפגשים.

בשלב חצי הגמר פגשה צ'לסי לדו-קרב אנגליות את ליברפול. היה זה המפגש הכפול הרביעי ברציפות של השתיים בליגת האלופות, לאחר שנפגשו בחצאי הגמר של עונות 2004/2005 ו-2006/2007, (בשני המקרים הדיחה ליברפול את צ'לסי), ובשלב הבתים של עונת 2005/2006 (שני המפגשים הסתיימו בשוויון 0-0). במשחק הראשון באצטדיון אנפילד כבש דירק קאוט שתי דקות לסיום המחצית הראשונה, אך שער עצמי של ג'ון ארנה ריסה ארבע דקות בתוך תוספת הזמן של ההתמודדות העניקה לצ'לסי שוויון דרמטי. בגומלין, עלתה צ'לסי ליתרון ראשון משער של דידייה דרוגבה, אך ליברפול השיגה שוויון מרגליו של פרננדו טורס והמשחק עבר להארכה. במחצית הראשונה של ההארכה, כבשו למפארד (בפנדל) ודרוגבה כדי להעלות את צ'לסי ליתרון 3-1 מבטיח. ראיין באבל צימק את התוצאה שלוש דקות לסיום, אך ליברפול לא הצליחה לכבוש שער נוסף וצ'לסי העפילה לראשונה בתולדותיה לגמר ליגת האלופות.

| אנגליהאנגליה מנצ'סטר יונייטד | סיבוב | אנגליהאנגליה צ'לסי |
| --- | --- | --- |
|
| יריבה | תוצאה | שלב הבתים | יריבה | תוצאה |
| פורטוגלפורטוגל ספורטינג ליסבון | 1 - 0 (חוץ) | מחזור ראשון | נורווגיהנורווגיה רוזנבורג | 1 - 1 (בית) |
| איטליהאיטליה רומא | 1 - 0 (בית) | מחזור שני | ספרדספרד ולנסיה | 2 - 1 (חוץ) |
| אוקראינהאוקראינה דינמו קייב | 4 - 2 (חוץ) | מחזור שלישי | גרמניהגרמניה שאלקה 04 | 2 - 0 (בית) |
| אוקראינהאוקראינה דינמו קייב | 4 - 0 (בית) | מחזור רביעי | גרמניהגרמניה שאלקה 04 | 0 - 0 (חוץ) |
| פורטוגלפורטוגל ספורטינג ליסבון | 2 - 1 (בית) | מחזור חמישי | נורווגיהנורווגיה רוזנבורג | 4 - 0 (חוץ) |
| איטליהאיטליה רומא | 1 - 1 (חוץ) | מחזור שישי | ספרדספרד ולנסיה | 0 - 0 (בית) |
| **טבלת בית ו'**

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| אנגליהאנגליה **מנצ'סטר יונייטד** | 6 | 5 | 1 | 0 | 13 | 4 | 9+ | **16** |
| איטליהאיטליה רומא | 6 | 3 | 2 | 1 | 11 | 6 | 5+ | **11** |
| פורטוגלפורטוגל ספורטינג ליסבון | 6 | 2 | 1 | 3 | 9 | 8 | 1+ | **7** |
| אוקראינהאוקראינה דינמו קייב | 6 | 0 | 0 | 6 | 4 | 19 | 15- | **0** |

 | טבלאות שלב הבתים | **טבלת בית ב'**

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| אנגליהאנגליה **צ'לסי** | 6 | 3 | 3 | 0 | 9 | 2 | 7+ | **12** |
| גרמניהגרמניה שאלקה 04 | 6 | 2 | 2 | 2 | 5 | 4 | 1+ | **8** |
| נורווגיהנורווגיה רוזנבורג | 6 | 2 | 1 | 3 | 6 | 10 | 4- | **7** |
| ספרדספרד ולנסיה | 6 | 1 | 2 | 3 | 2 | 6 | 4- | **5** |

 |
| יריבה | סיכום | משחק ראשון | משחק שני | שלב הנוק-אאוט | יריבה | סיכום | משחק ראשון | משחק שני |
| צרפתצרפת אולימפיק ליון | 2 – 1 | 1 - 1 (חוץ) | 1 - 0 (בית) | שמינית הגמר | יווןיוון אולימפיאקוס | 3 – 0 | 0 - 0 (חוץ) | 3 - 0 (בית) |
| איטליהאיטליה רומא | 3 – 0 | 2 - 0 (חוץ) | 1 - 0 (בית) | רבע הגמר | טורקיהטורקיה פנרבחצ'ה | 3 – 2 | 1 - 2 (חוץ) | 2 - 0 (בית) |
| ספרדספרד ברצלונה | 1 – 0 | 0 - 0 (חוץ) | 1 - 0 (בית) | חצי הגמר | אנגליהאנגליה ליברפול | 4 – 3 | 1 - 1 (חוץ) | 3 - 2 (ה) (בית) |

סיכום המשחק
-----------

### מחצית ראשונה

שתי הקבוצות הגיעו למפגש עשרה ימים לאחר סיום הפרמייר ליג וזכייתה של מנצ'סטר באליפות. מאמן הקבוצה, אלכס פרגוסון, הבטיח את מקומו של פול סקולס בהרכב, לאחר שהאחרון החמיץ את גמר ליגת האלופות 1999 בגלל הרחקה. פרגוסון, שרצה לשמור על הספסל שחקנים שיכולים לשנות את המשחק, כמו אולה גונאר סולשיאר וטדי שרינגהאם בגמר 1999, שמר על הספסל את ראיין גיגס. מן העבר השני, אברהם גרנט הצהיר לפני המשחק כי היכולת לתמרונים טקטיים תהיה מועטת, בגלל ההיכרות הרחבה של הקבוצות מהליגה.

בדקה ה-26 נכבש השער הראשון במשחק. חילופי מסירות בין וס בראון לפול סקולס לאחר כדור חוץ מן האגף הימני, הסתיימו בהגבהה של בראון לרחבה. כריסטיאנו רונאלדו, שחדר לרחבה מן האגף השמאלי בו הוצב, נגח והכניע את שוערה של צ'לסי, פטר צ'ך. היה זה שערו השמיני של רונאלדו בליגת האלופות, והוא סיים אותו כמלך השערים.

בדקה ה-33, צ'לסי כמעט והשיגה את השוויון. דידייה דרוגבה נגח לעבר הרחבה, וריו פרדיננד החזיר בנגיחה תחת לחץ של מיכאל באלאק לשוער אדווין ואן דר סאר, שהצליח ביד אחת להדוף את הכדור ולמנוע שער עצמי. בדקות שנותרו עד לסיום המחצית, הגיעה מנצ'סטר למספר הזדמנויות להכפיל את היתרון, כולל הצלה כפולה של צ'ך לנגיחה של קרלוס טבס ובעיטת המשך של מייקל קאריק.

לאחר שצ'לסי שרדה החמצה נוספת של טבס ממסירה של ויין רוני, היא הצליחה להשיג שוויון בדקה האחרונה של המחצית הראשונה. בעיטה ממרחק של מייקל אסיין פגעה בנמניה וידיץ' ובפרדיננד והטעתה את השוער ואן דר סאר שמעד, מה שאפשר לפרנק למפארד לכבוש שער קל מקרוב ולהשוות ל-1-1. למפארד חגג את הכיבוש כשהוא מביט ומצביע עם שתי ידיו לשמיים, כמחווה לאימו שנפטרה חודש קודם לכן.

### מחצית שנייה

טקס הפתיחה של משחק הגמר
שער השוויון של צ'לסי עם סיום המחצית שינה את הלך הרוח במחצית השנייה, שהתנהלה בשליטה של צ'לסי. מנצ'סטר הצליחה לעצור את מרבית ההתקפות, אך צ'לסי הצליחה לייצר מספר הזדמנויות לכיבוש. בדקה ה-54, הצליח אסיין להתחמק מההגנה אך שלח את הכדור אל מעל השער. בדקה ה-77 הגיעה צ'לסי למצב הטוב ביותר שלה במחצית, כשבעיטה מ-23 מטרים של דרוגבה פגעה בקורה הימנית של השער. בדקה ה-87 התרחשה היסטוריה במנצ'סטר יונייטד. ראיין גיגס עלה מהספסל והחליף את סקולס, ובכך שבר את שיא ההופעות במדי מנצ'סטר יונייטד בכל הזמנים, שיאו של בובי צ'רלטון שצפה במשחק מהיציע. עד לסיום לא נרשמו אירועים מיוחדים, והמשחק עבר להכרעה בהארכה.

### הארכה ובעיטות הכרעה

שתי הקבוצות התקרבו מאוד לשער מכריע בתוך ההארכה. תחילה צ'לסי התקרבה לכיבוש, כשבאלאק העביר כדור בתוך הרחבה ללמפארד. למפארד בעט תוך כדי סיבוב ברגל שמאל, כדור שניתז ממשקוף השער. מן העבר השני, כדור של ראיין גיגס בתוך הרחבה ברגל השמאל כבר הכניע את צ'ך, אך הורחק מהקו על ידי ג'ון טרי.

בדקות האחרונות של ההארכה, לאחר שהכדור הורחק לחוץ כדי לטפל בשחקנים שמתחו שריר, הרחיק טבס את הכדור לחוץ עמוק יותר בחצי המגרש של צ'לסי תוך שהוא מסמן לשחקני קבוצתו לחדש את הלחץ על שחקני צ'לסי לקראת חידוש המשחק. מעשה זה עורר עליו את זעמם של טרי ובאלאק, ובמקום התפתחה תגרה שכללה את רוב שחקני שתי הקבוצות. במהלך התגרה סטר דרוגבה בפניו של וידיץ', ובסיום התגרה שילם על כך בכרטיס אדום, בעוד טבס ובאלאק קיבלו כרטיס צהוב. על אף החיסרון המספרי, שמרה צ'לסי על השוויון עד לסיום, והמשחק עבר להכרעה בדו-קרב מהנקודה הלבנה.

מנצ'סטר יונייטד פתחה את דו-קרב הפנדלים עם שער של טבס. שני הבועטים הראשונים בכל קבוצה כבשו, והתוצאה עמדה על 2-2 לאחר שתי בעיטות. את הפנדל השלישי למנצ'סטר בעט כריסטיאנו רונאלדו ונהדף על ידי פטר צ'ך, כשמהצד השני למפארד כבש והעלה את צ'לסי ליתרון 3-2 לאחר שלוש בעיטות. לאחר שערים של אוון הרגריבס ואשלי קול בבעיטה הרביעית לכל הקבוצה, כבש נאני את הפנדל החמישי של מנצ'סטר יונייטד.

במצב של שוויון 4-4, ניגש הקפטן ג'ון טרי לבעוט את הפנדל האחרון של צ'לסי, בידיעה כי קבוצתו תזכה בתואר אם יכבוש. בזמן הבעיטה החליק טרי על המגרש הרטוב, ולמרות שואן דר סאר זינק לכיוון הלא נכון, הכדור נהדף בעמוד השער, והשאיר את יונייטד במשחק.

לאחר שכל קבוצה כבשה את הפנדל השישי, הכניע גיגס את צ'ך וקבע 6-5 למנצ'סטר. ניקולא אנלקה, שנכנס כמחליף במהלך ההארכה, התייצב על הנקודה. בזמן שהתכונן לבעיטה, סימן לו ואן דר סאר באצבעו על הפינה הימנית, כרומז על הפינה אליה יזנק. אנלקה בעט לפינה השמאלית, אך ההטעיה של ואן דר סאר עבדה, הוא זינק נכון והדף את הכדור כדי להעניק ליונייטד את תואר אלופת אירופה.

|  |  |  |  |  |
| --- | --- | --- | --- | --- |
| 21 במאי 2008 | **אנגליהאנגליה מנצ'סטר יונייטד** | **1 - 1**‏**ה** | **אנגליהאנגליה צ'לסי** | אצטדיון לוז'ניקי, מוסקבה, רוסיה**צופים:** 67,310**שיפוט:** סלובקיהסלובקיה לובוש מישל |
| כריסטיאנו רונאלדו הובקע שער בדקה ה- 26' 26' | (סיקור) | פרנק לאמפרד הובקע שער בדקה ה- 44' 44' |
|   |   | **תוצאת פנדלים** |   |
| הבקיע בעיטה בדו-קרב פנדלים קרלוס טבס  הבקיע בעיטה בדו-קרב פנדלים מייקל קאריק  החטיא בעיטה בדו-קרב פנדלים כריסטיאנו רונאלדו  הבקיע בעיטה בדו-קרב פנדלים אוון הרגריבס  הבקיע בעיטה בדו-קרב פנדלים נאני  הבקיע בעיטה בדו-קרב פנדלים אנדרסון  הבקיע בעיטה בדו-קרב פנדלים ראיין גיגס | **6–5** | הבקיע בעיטה בדו-קרב פנדלים מיכאל באלאק  הבקיע בעיטה בדו-קרב פנדלים ז'וליאנו בלטי  הבקיע בעיטה בדו-קרב פנדלים פרנק למפארד  הבקיע בעיטה בדו-קרב פנדלים אשלי קול  החטיא בעיטה בדו-קרב פנדלים ג'ון טרי  הבקיע בעיטה בדו-קרב פנדלים סלומון קאלו  החטיא בעיטה בדו-קרב פנדלים ניקולא אנלקה |   |

### הרכבי הקבוצות

|  |  |
| --- | --- |
| 





**מנצ'סטר יונייטד**
 | 





**צ'לסי**
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| **מנצ'סטר יונייטד:** |
|  |  |
| שוער | **1** | הולנדהולנד אדווין ואן דר סאר |
| מגן ימני | **6** | אנגליהאנגליה ווס בראון הוחלף בדקה ה-120+5 120+5' |
| בלם | **5** | אנגליהאנגליה ריו פרדיננד (קפטן) כרטיס צהוב בדקה ה-43 43' |
| בלם | **15** | סרביהסרביה נמניה וידיץ' |
| מגן שמאלי | **3** | צרפתצרפת פטריס אברה |
| קשר ימני | **4** | אנגליהאנגליה אוון הארגריבס |
| קשר מרכזי | **18** | אנגליהאנגליה פול סקולס כרטיס צהוב בדקה ה-21 21' הוחלף בדקה ה-87 87' |
| קשר מרכזי | **16** | אנגליהאנגליה מייקל קאריק |
| קשר שמאלי | **7** | פורטוגלפורטוגל כריסטיאנו רונאלדו הובקע שער בדקה ה- 26' 26' |
| חלוץ | **10** | אנגליהאנגליה ויין רוני הוחלף בדקה ה-101 101' |
| חלוץ | **32** | ארגנטינהארגנטינה קרלוס טבס כרטיס צהוב בדקה ה-116 116' |
| **מחליפים:** |
| שוער | **29** | פוליןפולין תומאש קושצ'אק |
| בלם | **22** | אירלנדאירלנד ג'ון אושיי |
| בלם | **27** | צרפתצרפת מיקאל סילבסטרה |
| קשר | **8** | ברזילברזיל אנדרסון נכנס כמחליף בדקה ה-120+5 120+5' |
| קשר | **11** | ויילסויילס ראיין גיגס נכנס כמחליף בדקה ה-87 87' |
| קשר | **17** | פורטוגלפורטוגל נאני נכנס כמחליף בדקה ה-101 101' |
| קשר | **24** | סקוטלנדסקוטלנד דארן פלטשר |
| **מאמן:** |
| סקוטלנדסקוטלנד אלכס פרגוסון |

 |  | 

|  |
| --- |
| **צ'לסי:** |
|  |  |
| שוער | **1** | צ'כיהצ'כיה פטר צ'ך |
| מגן ימני | **5** | גאנהגאנה מייקל אסיין כרטיס צהוב בדקה ה-118 118' |
| בלם | **6** | פורטוגלפורטוגל ריקארדו קרבאליו כרטיס צהוב בדקה ה-45 45' |
| בלם | **26** | אנגליהאנגליה ג'ון טרי (קפטן) |
| מגן שמאלי | **3** | אנגליהאנגליה אשלי קול |
| קשר אחורי | **4** | צרפתצרפת קלוד מקאללה כרטיס צהוב בדקה ה-21 21' הוחלף בדקה ה-120+4 120+4' |
| קשר מרכזי | **13** | גרמניהגרמניה מיכאל באלאק כרטיס צהוב בדקה ה-116 116' |
| קשר מרכזי | **8** | אנגליהאנגליה פרנק לאמפרד הובקע שער בדקה ה- 44' 44' |
| קיצוני ימני | **10** | אנגליהאנגליה ג'ו קול הוחלף בדקה ה-99 99' |
| קיצוני שמאלי | **15** | צרפתצרפת פלורן מאלודה הוחלף בדקה ה-92 92' |
| חלוץ | **11** | חוף השנהבחוף השנהב דידייה דרוגבה הורחק בכרטיס אדום בדקה ה-116 116' |
| **מחליפים:** |
| שוער | **23** | איטליהאיטליה קרלו קודיצ'יני |
| בלם | **33** | ברזילברזיל אלכס |
| מגן | **35** | ברזילברזיל ז'וליאנו בלטי נכנס כמחליף בדקה ה-120+4 120+4' |
| קשר | **12** | ניגריהניגריה ג'ון אובי מיקל |
| קשר | **21** | חוף השנהבחוף השנהב סלומון קאלו נכנס כמחליף בדקה ה-92 92' |
| חלוץ | **7** | אוקראינהאוקראינה אנדריי שבצ'נקו |
| חלוץ | **39** | צרפתצרפת ניקולא אנלקה נכנס כמחליף בדקה ה-99 99' |
| **מאמן:** |
| ישראלישראל אברהם גרנט |

 |

|  |
| --- |
| **השחקן המצטיין מטעם אופ"א:**
הולנדהולנדאדווין ואן דר סאר
**השחקן המצטיין מטעם האוהדים:**
פורטוגלפורטוגלכריסטיאנו רונאלדו
**עוזרי שופט:**
סלובקיהסלובקיהרומן סלישקו (קוון)
סלובקיהסלובקיהמרטין באלקו (קוון)
**שופט רביעי:**
סלובקיהסלובקיהולדימיר הריניאק |

### נתוני משחק

|  | מנצ'סטר יונייטד | צ'לסי |
| --- | --- | --- |
| שערים | 1 | 1 |
| בעיטות לשער | 12 | 24 |
| בעיטות למסגרת | 5 | 3 |
| החזקת כדור | 58% | 42% |
| קרנות | 5 | 8 |
| עבירות | 22 | 25 |
| נבדלים | 1 | 2 |
| כרטיסים צהובים | 4 | 4 |
| כרטיסים אדומים | 0 | 1 |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **גמר ליגת האלופות 2008** |

* גמר ליגת האלופות 2008 באתר הרשמי של אופ"א
* סיכום המשחק באתר ספורט 5

| משחקי גמר גביע אירופה וליגת האלופות |
| --- |
| גביע אירופה לאלופות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 |
| ליגת האלופות | 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |